cyanic-selkie/wikianc huggingface dataset:
बुद्धचरित
चौबीसवाँ सर्ग
आनन्द उस भूकम्प को देखकर काँप गया और सर्वज्ञ से कारण पूछा। तब महामुनि ने कहा मेरा भूलोक का निवास समाप्त हो चुका है। भूकम्प का यही कारण है। अब मेरी आयु मात्र तीन महीने शेष है। ऐसा सुनकर आनन्द को मर्माघात जैसा शोक हुआ। तब बुद्ध ने कहा, "मैं शरीर रखूँ या त्यागूँ, दोनों मेरे लिए समान है। बुद्ध, धर्म मूर्ति होता है, मर्त्य देह से तुम्हें क्या लाभ?" ऐसा कहते हुए बहुविध उपदेश दिया। ऐसा उपदेश देने के बाद शीघ्र ही यह वृतान्त सुनकर लिच्छवि वहाँ पधारे। तब मुनि ने लिच्छवियों को समझाया, "समय पर सूर्य भी आकाश से गिर जाता है, देवलोक से देवता भी गिरते हैं, सैकड़ों इन्द्र समाप्त हो गये। यहाँ सदा कोई रहने वाला नही है।" ऐसा समझाते हुए तथा धर्मरत रहने का उपदेश देकर मुनि ने लिच्छवियों को घर जाने के लिए कहा। तब वो लिच्छवि पराधीन होकर सन्तप्त शरीर मृतक के समान घर लौटे।
पच्चीसवाँ सर्ग
महात्मा बुद्ध को निर्वाण की इच्छा से वैशाली छोड़कर चल देने पर लिच्छवियों के राजा सिंह ने बहुत विलाप किये। महात्मा बुद्ध ने पीछे मुड़कर कहा, "हे भाई, हे वैशाली! इस जन्म में मैं पुनः नहीं देखूँगा। ऐसा कह पीछे आते हुए सबको लौटने को कहा और यहाँ से वो महात्मा भोगवती नगरी को गये। वहाँ कुछ क्षण रुक कर अनुचरों को कुछ उपदेश दिया। तदनन्तर महात्मा बुद्ध पावापुरी को गये। वहाँ मल्लों ने उनका स्वागत किया। यहाँ दयानिधि ने चुन्द के घर अन्तिम भोजन किया। वहाँ से चुन्द को उपदेश देकर वे कुशीनगर को गये। वहीं हिरण्यवती नदी में स्नानकर बुद्ध ने आनन्द से "शयन स्थान रचो" ऐसा आदेश दिया। तब उस स्थान में निर्वाण मुद्रा में बैठकर नरश्रेष्ठ ने कहा, "आनन्द! अब मेरे अन्तिम समय में दर्शन के लिए मेरे भक्त मल्लों को भी सूचना कर दो जिससे वो बाद में पश्चाताप न करें।" इस प्रकार मल्लों को बुलाकर महात्मा बुद्ध ने अपना अन्तिम उपदेश दिया तथा आलस्य छोड़कर विनय युक्त धर्म का आचरण करने को कहा। इस प्रकार मल्ल समूह मुनि की वाणी से बोध प्राप्त कर विषाद मन घर को आये।
छब्बीसवाँ सर्ग
इसके बाद 'सुभद्र' नाम का एक त्रिदण्डी मुनि को देखने के लिए आया और कहा- "निर्वाण के अन्तिम क्षण में मुनि को मैं देखने के लिए आया हूँ। किन्तु 'यह धर्म पूछने के बहाने बाद-विवाद न कर दे', इस आशंका से आनन्द ने दर्शन से रोक दिया। तब लोगों के आशय को जानने वाले मुनि ने कहा, "हे आनन्द! उसको मत रोको"। मुनि के कहने पर वह दर्शन हेतु समीप गया और कहा, हे कृपापुंज! सभी दार्शनिकों से भिन्न आप अपना मार्ग हमको बतायें। तब बुद्ध ने उसको आरोग्य मार्ग को व्याख्याकर के बताया। तब उस विप्र ने बुद्ध मत को जानकर पूर्व मत का परित्याग कर उस उत्तम मन्त्र को स्वीकार किया और गुरु के निर्वाण के पहले ही प्राण त्याग दिया। संस्कार के ज्ञाता मुनि ने शिष्यों को उसका अन्तिम संस्कार करने को आदेश दिया। इसके बाद महात्मा बुद्ध ने अपने जाने के बाद अपने उपदेशों को ही श्रेष्ठ मानकर तदनुसार आचरण करने को कह अपना वह शरीर ध्यानविधि के सहारे छोड़ दिया और सदा के लिए शान्त हो गये।
सत्ताइसवाँ सर्ग
जब महात्मा बुद्ध सदा के लिए शान्त हो गये तब मल्लों ने उनके पार्थिव शरीर को स्वर्णमयी शिविका में रखा, और उस शिविका को कन्धे पर रख नगरद्वार से निकल कर हिरण्यवती नदी के पार मुकुट चैत्य के नीचे सुन्दर चिता रचा। उस समय आकाश से देवताओं ने सुन्दर नन्दन वन के पुष्पों की वर्षा की, गन्धर्वो ने नृत्य गीतादि किया। कुछ लोगों ने मुनि के स्तोत्रों का पाठ किया। इस प्रकार चिता पर शरीर रखकर तीन बार आग लगाने पर भी चिता नहीं जली क्योंकि उनका शिष्य कश्यप दर्शन के लिए आ रहा था। जब वह आया तब उसके दर्शन के बाद चिता स्वयं जल उठी। अग्नि ने मुनि के चर्म, मांस आदि जला दिये लेकिन हड्डियों को नहीं जला पाये। मल्लों ने उन हड्डियों को धोकर स्वर्ण कलश में रखकर अपने सुन्दर नगर में स्थापित किया।
अट्ठाइसवाँ सर्ग
कुछ समय बाद पड़ोसी राजाओं के दूत मल्लों से उस मुनि की धातु को लेने के लिए आये। किन्तु मल्लों द्वारा देना अस्वीकार कर देने पर वे दूत राजाओं से जाकर कहे। तब सात राजाओं का समूह मल्लों पर चढ़ाई कर दिया। उसी समय 'द्रोण' नाम का एक ब्राह्मण आया और उनको समझाया। तब राजाओं ने कहा, "हम तो शान्ति चाहते ही हैं लेकिन ये मल्ल नहीं चाहते।" तब उस ब्राह्मण ने राजाओं से कहने के बाद मल्लों के पास जाकर उनको भी समझाया। मल्ल तैयार हो ये। मल्लों ने उस धातु का आठ भाग किया। सात भाग सात राजाओं को दिया तथा एक भाग अपने ले लिया। राजाओं ने उस धातु से सात स्तूप बनवाया। इस द्रोण ब्राह्मण ने अपने देश में स्तूप बनवाने के लिए केवल घट ले लिया तथा पिसल मुनि ने भक्ति के कारण केवल भस्म लिया। इस तरह पृथ्वी पर धातुगर्भित आठ, घटगर्भित नवाँ एवं भस्मगर्भित दसवाँ - ये दस स्तूप बने।
कुछ समय बाद पाँच भिक्षुओं ने एक गोष्ठी कर आनन्द को निश्चित कर तथागत के उपदेश को फिर दुहराने के लिए कहा, जिससे वे उपदेश ग्रन्थ के रूप में प्रतिष्ठित किए गए। इसके बाद कालान्तर में धर्मप्रिय अशोक का जन्म हुआ। कुशल अशोक ने उन सात स्तूपों से मुनि की धातु लेकर एक दिन के अन्दर अस्सी हजार स्तूपों में क्रमशः स्थापित किया। रामपुर में आठवाँ स्तूप था, जहाँ विश्वासी सर्पो द्वारा उसकी रक्षा होती थी, उससे कोई भी धातु न ले सका। राज्य के विविध सुखोपभोग होने पर भी घर में रहते हुए विशुद्ध चित्त अशोक ने उत्तम धर्म लाभ किया। इस प्रकार जिस किसी ने मुनि का पूजन किया, करता है, करेगा, वह अवश्य उत्तम फल पाया, पाता है और पायेगा। जीवित मुनि को नमस्कार कर जो फल लोग पाते थे, वही फल धातु-पूजा से पावेंगे- इसमें संशय नहीं है।
बुद्धचरित में प्राप्त ऐतिहासिक सामग्री
बुद्धचरित एक अत्यन्त ही महत्वपूर्ण ग्रन्थ है। इसमें जगह-जगह अनेक ऐतिहासिक तथ्य उपलब्ध होते हैं। इस ग्रन्थ का आधार ही एक इतिहास प्रसिद्ध व्यक्ति का जीवनचरित है। श्रीमद्भागवत भी कलियुग के सम्प्रवृत्त होने पर, बुद्ध को विष्णु के भावी अवतार के नाम से 'बौधावतार' घोषित कर भविष्यवाणी करता है-
तथा बौध धर्म की भिन्नता होने पर भी आज भी अनेकों स्थितियों में सनातन धर्म के कर्मकाण्डों में संकल्प लेते समय "बौधावतरे" (बौद्धावतार में) बोला जाता है। अर्थात बुद्ध को भी विष्णु के अवतारों से पृथक् नहीं किया जा सकता। गीतगोविन्द स्तोत्र में भी- "केशव धृत बुद्ध शरीरं जय जगदीश हरे" ऐसा गान किया गया है जिससे ये विष्णु के अवतार सिद्ध होते हैं।
हिन्दुओं के अनुसार भी विष्णु के अवतार, सिद्ध, अद्वितीय, विलक्षण प्रतिभा सम्पन्न महात्मा बुद्ध के वर्णन के साथ ही इस ग्रन्थ में कवि द्वारा रामायण, महाभारत एवं पुराणों एवं पालि साहित्य आदि में प्राप्त अनेकों ऐतिहासिक महापुरूषों, राजाओं एवं ऋषियों का उल्लेख संकेत रूप में प्राप्त होता है।
वैराग्य का कारण
बुद्ध के वैराग्यप्राप्ति का कारण था? इसका उत्तर राजकुमार के प्रथम विहार के समय मार्ग में जाते हुए वृद्ध को देखकर सारथी से पूछा गया प्रशन और सारथी द्वारा दिया गया उत्तर में मिल सकता है-
सारथी ने इसका समुचित उत्तर दिया-
सारथी ने पुनः कहा-
तब सूत ने उनसे कहा, " रोगाभिधानः सुमहाननर्थः" इति। (रोगग्रस्त होना महान अनर्थ है।)
राजकुमार के तृतीय विहार के समय देवताओं ने एक नया दृष्य प्रस्तुत किया जिसमें एक मृत मनुष्य के शव को चार मनुष्य उठा कर ले जा रहे थे। राजकुमार ने पूछा, ये चार लोग क्या ले जा रहे हैं? सूत ने उत्तर दिया-
यह सुनकर गौतम का मन दुख से भर गया।
शाही राजवंश
शाही राजवंश अफगानिस्तान में स्थापित था। इसकी राजधानी काबुल थी। यह लोग सनातन धर्म के रक्षक थे।
डोंगामौहा घरघोडा मण्डल
डोंगामौहा घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
चमेली (2003 फ़िल्म)
चमेली 2003 में बनी हिन्दी भाषा की फिल्म है।
राधेश्याम गुप्ता
राधेश्याम गुप्ता उत्तर प्रदेश से भारतीय जनता पार्टी के एक वरिष्ठ राजनेता हैं। वें उत्तर प्रदेश के संस्थागत वित्त मंत्री व कानून मंत्री रह चुके हैं।
राजनैतिक जीवन
श्री राधेश्याम गुप्ता भारतीय जनता पार्टी के टिकट से उत्तर प्रदेश विधान सभा में सन १९९१, १९९६ और २००२ में फतेहपुर जिला से निर्वाचित हुए। सन १९९७ में श्री गुप्ता कल्याण सिंह के मंत्रिमंडल में संस्थागत वित्त मंत्री तथा २००२ में राजनाथ सिंह के मंत्रिमंडल में कानून मंत्री थे। सन २०१२ में वें उत्तर प्रदेश के फैजाबाद नगर पालिका चुनाव में जीत हासिल की और अध्यक्ष चुने गये।
कहुआ गाँव, संग्रामपुर (मुंगेर)
कहुआ संग्रामपुर, मुंगेर, बिहार स्थित एक गाँव है।
शकूर बस्ती
शकूर बस्ती दिल्ली का एक पश्चिमी क्षेत्र है। यहां पुरानी बस्ती व आवासीय क्षेत्र है। यहां औद्योगिक क्षेत्र भी है। इसके निकटवर्ती क्षेत्र है पश्चिम विहार, पंजाबी बाग, इत्यादि।
यहां दिल्ली की परिक्रमा रेल सेवा का एक रेलवे स्टेशन भि है।
त्रिलोचनपाल शाही
त्रिलोचनपाल खटाना शाही (?-1022) शाही राजवंश का राजा। महमूद गज़नवी ने इसे पराजय किया।
बच्चा प्रसाद सिंह
बच्चा प्रसाद सिंह उर्फ बलराज उर्फ अरविंद एक भारतीय माओवादी राजनेता और भारतीय कम्युनिस्ट पार्टी (माओवादी) के सदस्य हैं।
राजनीति से जुडाव
सिंह भारतीय राज्य बिहार के छपरा जिला से तालुकात रहते हैं। वह पटना विश्वविद्यालय के एक विज्ञान के छात्र थे और नक्सली आंदोलन में शामिल होने से पहले 1990 के मध्य में जयप्रकाश नारायण के नागरिक स्वतंत्रता आंदोलन में भाग लिया था। सिंह 1992 से  CPI (माओवादी) में सक्रिय रहे थे। वे छपरा सीवान, बिहार के पार्टी कमांडर थे  ।  इसके बाद, सिंह केंद्रीय समिति और ब्यूरो के सदस्य बने। वह एक गुप्त अंश समिति के माध्यम से बड़े पैमाने पर संगठन बनाने के लिए सक्रिय रहे, जिसमें सामूहिक पोशाक के भीतर माओवादी कैडर शामिल था । सिंह को 8 फरवरी 2010 को नौबस्ता क्षेत्र से गिरफ्तार किया गया था, कानपुर, उत्तर प्रदेश उत्तर प्रदेश पुलिस के स्पेशल टास्क फोर्स (एसटीएफ) द्वारा एक टॉप-सीक्रेट ऑपरेशन में उनको पकड़ लिया गया। उनके साथ एक अन्य माओवादी नेता और बौद्धिक, बंशीधर उर्फ ​​चिंतन को भी गिरफ्तार किया गया था   । सिंह की पत्नी आशा भी माओवादी कार्यकर्ता हैं। आशा को तब गिरफ्तार किया गया था जब वह गोरखपुर, उत्तर प्रदेश में अपने बेटे से मिलने आई थीं ।
ठाकुरगाँव जिला
ठाकुरगाँव जिला (ঠাকুরগাঁও জেলা) बांग्लादेश के उत्तर अंचल के रंगपुर विभाग का एक प्रशासनिक अंचल है।
लक्ष्मीनारायण मन्दिर, थेरुबाली
लक्ष्मीनारायण मन्दिर (Laxminarayan Temple) भारत के ओड़िशा राज्य के रायगड़ा ज़िले के थेरुबाली ग्राम में स्थित एक हिन्दू मन्दिर है। यह आई एम एफ ए की फैक्ट्री के परिसर में स्थापित है। इसमें लक्ष्मीनारायण, हनुमान, भगवान जगन्नाथ, बालभद्र, सुभद्रा और भगवान शिव स्थापित हैं और यहाँ हज़ारों श्रद्धालु आते हैं।
विनोद धाम
विनोद धाम एक आविष्कारक, उद्यमी एवं वेन्चर कैपिटलिस्ट हैं। वे इन्टेल कम्पनी के अति सफल व प्रसिद्ध पेंटियम चिप के आविष्कार के लिए जाने जाते हैं और इस बात के लिए उन्हें "पेंटियम के पिता" भी कहा जाता है।  फिलहाल वे एक मार्गदर्शक, सलाहकार व निवेशक के रूप में स्वतंत्र रूप से कार्यरत हैं तथा कई कम्पनियों के निदेशकमंडल के सदस्य हैं। इनमें उनकी अपनी भारत स्थित निधि - इण्डो यूएस वेन्चर पार्टनर्स द्वारा पोषित कुछ शिशु कम्पनियां (स्टार्ट-अप कम्पनीज़) भी शामिल हैं, जिनमें वे संस्थापक प्रबंध निदेशक हैं।
प्रारंभिक जीवन
विनोद का जन्म 1950 में हुआ। उनके तीन भाई व एक बहन है। भारत के विभाजन के समय उनके पिता रावलपिंडी से भारत आ गए। 1971 में उन्होंने दिल्ली कॉलेज ऑफ इंजीनियरिंग से इलेक्ट्रिकल इंजीनियरिंग में स्नातक किया। 25 वर्ष की आयु में वे आगे की पढ़ाई करने अमेरिका चले गए। जब वे अमेरिका पँहुचे तो उनकी जेब में मात्र $8 थे। He is married to wife Sadhana and has two sons.
लक्ष्मण सूर्यप्रकाश
लक्ष्मण सूर्यप्रकाश (जन्म 27 सितंबर 1989) एक भारतीय क्रिकेटर हैं। उन्होंने 21 नवंबर 2016 को रणजी ट्रॉफी 2016-17 में तमिलनाडु के लिए प्रथम श्रेणी में पदार्पण किया। उन्होंने अपनी लिस्ट ए में पदार्पण 28 फरवरी 2021 को किया, 2020-21 विजय हजारे ट्रॉफी में तमिलनाडु के लिए।
बिसहरा गाँव, खैरागढ़ (आगरा)
बिसहरा खैरागढ़, आगरा, उत्तर प्रदेश स्थित एक गाँव है।
गुरुकुल कांगड़ी विश्वविद्यालय
इस विश्वविद्यालय का प्रमुख उद्देश्य जाति और छुआ-छूत के भेदभाव के बिना गुरु-शिष्य परम्परा के अन्तर्गत् अध्यापकों एवं विद्यार्थियों के मध्य निरन्तर घनिष्ट सम्बन्ध स्थापित कर छात्र-छात्राओं को प्राचीन एवं आधुनिक विषयों की शिक्षा देकर उनका मानसिक और शारीरिक विकास कर चरित्रवान आदर्श नागरिक बनाना है।
जून 1962 में भारत सरकार ने इस शिक्षण संस्था के राष्ट्रीय स्वरूप तथा शिक्षा के क्षेत्र में इसके अप्रतिम् योगदान को दृष्टि में रखते हुए विश्वविद्यालय अनुदान आयोग के एक्ट 1956 की धारा 3 के अन्तर्गत् समविश्वविद्यालय (डीम्ड यूनिवर्सिटी) की मान्यता प्रदान की और वैदिक साहित्य, संस्कृत साहित्य, दर्शन, हिन्दी साहित्य, अंग्रेजी, मनोविज्ञान, गणित तथा प्राचीन भारतीय इतिहास संस्कृति एवं पुरातत्त्व विषयों में स्नातकोत्तर अध्ययन की व्यवस्था की गई। उपरोक्त विषयों के अतिरिक्त वर्तमान में विश्वविद्यालय में भौतिकी, रसायन विज्ञान, कम्प्यूटर विज्ञान, अभियांत्रिकी, आयुर्विज्ञान व प्रबन्धन के अध्ययन-अध्यापन की व्यवस्था है। विश्वविद्यालय अनुदान आयोग द्वारा स्थापित स्वायत्तशासी संस्थान ‘राष्ट्रीय मूल्यांकन एवं प्रत्यायन परिषद्’ (NACC) द्वारा मई 2002 में विश्वविद्यालय को चार सितारों (****) से अलंकृत किया गया था। परिषद् के सदस्यों ने विश्वविद्यालय की संस्तुति यहां के परिवेश, शैक्षिक वातावरण, शुद्ध पर्यावरण, बृहत् पुस्तकालय तथा अंतरराष्ट्रीय स्तर के संग्रहालय आदि से प्रभावित होकर की थी। विश्वविद्यालय की सभी उपाधियां भारत सरकार/विश्वविद्यालय अनुदान आयोग द्वारा मान्य हैं। यह विश्वविद्यालय भारतीय विश्वविद्यालय संघ (A.I.U.) तथा कामनवैल्थ विश्वविद्यालय संघ का सदस्य है।
इस विश्वविद्यालय के चार परिसर हैं-
महात्मा गांधी और गुरूकुल कांगड़ी विश्वविद्यालय
-- महात्मा गांधी, सत्य के प्रयोग, आत्मकथा
परिचय
भारत की प्राचीन शिक्षा प्रणाली में मुख्य तीन तत्व माने जा सकते हैं -
यही गुरुकुल शिक्षा-प्रणाली का मूल रूप है।
19वी सदी के अन्धकारमय भारत में जिन महानुभावों ने जागृति की ज्योति जगाई उनमें ऋषि दयानन्द का सन्देश बहुत व्यापक था। वे युग-प्रवर्तक ऋषि थे, जिन्होंने शिक्षा, राजनीति, समाज-संगठन आदि सब क्षेत्रों में नए विचारों का संदेश दिया। उन्होने अपने समय में प्रचलित शिक्षा-पद्धति में अनेक दोष अनुभव कर प्राचीन आर्य शिक्षा-प्रणाली का प्रतिपादन किया। ऋषि ने उसे 'गुरुकुल शिक्षा-प्रणाली' का नाम दिया।
उनके समय भारत में शिक्षा की मुख्यतया दो प्रणालियाँ प्रचलित थीं - एक भारत के ब्रिटिश शासकों द्वारा प्रारम्भ की गई थी, और दूसरी पुरानी परम्परा के अनुसार पण्डित-मण्डली में प्रचलित थी। सरकार द्वारा प्रचलित प्रणाली भारत के राष्ट्रीय तथा धार्मिक आदर्शों के प्रतिकूल थी। उसमें भारत की भाषा, धर्म, सभ्यता, साहित्य तथा संस्कृति की सर्वथा उपेक्षा की गई थी। पण्डित मण्डली की शिक्षा-पद्धति समय की आवश्यकताओं को पूर्ण नहीं करती थी, उसमें वर्तमान युग के ज्ञान-विज्ञानों को कोई स्थान प्राप्त नहीं ही था ,वह पाखंडों का पोषण करती थी। चरित्र निर्माण के लिए ब्रह्मचर्य, त्याग, तपस्या आदि जिन आदर्शों का पालन आवश्यक है, उनका दोनों प्रणालियों में महत्व न था।
ऋषि दयानन्द ने अनुभव किया कि भारत में प्राचीन गुरुकुल प्रणाली का पुनरुद्धार कर इन दोषों को दूर किया जाना चाहिए। उन्होंने शिक्षा के आदर्शों और सिद्धान्तों का प्रतिपादन ‘सत्यार्थ प्रकाश' के तीसरे समुल्लास में किया -निःसन्देह ऋषि दयानन्द के विचार शिक्षा के क्षेत्र में अत्यन्त क्रान्तिकारी विचार थे। ऋषि दयानन्द के एक प्रमुख शिष्य महात्मा मुन्शी राम (जो बाद में सन्यास लेकर स्वामी श्रद्धानन्द के नाम से प्रसिद्ध हुए) ने 1897 में गुरुकुल को प्रारम्भ करने की आवश्यकता के निम्नलिखित कारण बताए - यह गुरुकुल की स्थापना का अन्य कारण था। 'ब्रह्मचर्य ' शिक्षा का मुख्य आधार है। हमारी संस्थाएँ ऐसी होनी चाहिए जो नगरों के दूषित प्रभावों से दूर हो और जहाँ ब्रह्मचर्य के नियमों का पालन होता हो। सरकारी विश्वविद्यालयों में परीक्षा की जो पद्धति प्रचलित है, वह वास्तविक विद्वता के मार्ग में बाधक है। अत: गुरुकुल इस परीक्षा पद्धति से दूर रहता। शिक्षण संस्थानों में शिक्षक को बालक के माता-पिता का स्थान लेना चाहिए। आज भारत के विद्यालयों में  शिक्षक गण माता-पिता का स्थान नहीं  ले पा रहे हैं। अतः गुरुकुल में इस कमी को दूर किया जाता है। यह एक ऐसा अनौपचारिक वातावरण होता है जहाँ शिक्षा के लिए कोई फीस नहीं होती। गुरुकुल जैसे विद्यालयों की आवश्यकता का अनुभव किया जाता है।''
इतिहास
19वीं शताब्दी में भारत में दो प्रकार की शिक्षापद्धतियाँ प्रचलित थीं। पहली पद्धति ब्रिटिश सरकार द्वारा अपने शासन की आवश्यकताओं को पूरा करने के लिए विकसित की गई सरकारी स्कूलों और विश्वविद्यालयों की प्रणाली थी और दूसरी संस्कृत, व्याकरण, दर्शन आदि भारतीय वाङ्मय की विभिन्न विद्याओं को प्राचीन परंपरागत विधि से अध्ययन करने की पाठशाला पद्धति। दोनों पद्धतियों में कुछ गंभीर दोष थे। पहली पद्धति में पौरस्त्य (पूर्वी) ज्ञानविज्ञान की घोर अपेक्षा थी और यह सर्वथा अराष्ट्रीय थी। इसके प्रबल समर्थक तथा 1835 ई. में अपने सुप्रसिद्ध स्मरणपत्र द्वारा इसका प्रवर्तन करानेवाले लार्ड मेकाले (1800-1859 ई.) के मतानुसार 'किसी अच्छे यूरोपीय पुस्तकालय की आल्मारी के एक खाने में पड़ी पुस्तकों का महत्व भारत और अरब के समूचे साहित्य के बराबर' था। अत: सरकारी शिक्षा पद्धति में भारतीय वाङ्मय की घोर उपेक्षा करते हुए अंग्रेजी तथा पाश्चात्य साहित्य और ज्ञान विज्ञान के अध्ययन पर बल दिया गया। इस शिक्षा पद्धति का प्रधान उद्देश्य मेकाले के शब्दों में 'भारतीयों का एक ऐसा समूह पैदा करना था, जो रंग तथा रक्त की दृष्टि से तो भारतीय हो, परंतु रुचि, मति और अचार-विचार की दृष्टि से अंग्रेज हो'। इसलिए यह शिक्षापद्धति भारत के राष्ट्रीय और धार्मिक आदर्शों के प्रतिकूल थी। दूसरी शिक्षा प्रणाली, पंडितमंडली में प्रचलित पाठशाला पद्धति थी। इसमें यद्यपि भारतीय वाङ्मय का अध्ययन कराया जाता था, तथापि उसमें नवीन तथा वर्तमान समय के लिए आवश्यक ज्ञान विज्ञान की घोर उपेक्षा थी। उस समय देश की बड़ी आवश्यकता पौरस्त्य एवं पाश्चात्य ज्ञान विज्ञान का समन्वयय करते हुए दोनों शिक्षा पद्धतियों के उत्कृष्ठ तत्वों के सामंजस्य द्वारा एक राष्ट्रीय शिक्षा प्रणाली का विकास करना था। इस महत्वपूर्ण कार्य का संपन्न करने में गुरुकुल काँगड़ी ने बड़ा सहयोग दिया।
गुरुकुल के संस्थापक महात्मा मुंशीराम पिछली शताब्दी के भारतीय सांस्कृतिक पुनर्जागरण में असाधारण महत्व रखनेवाले आर्यसमाज के प्रवर्तक महर्षि दयानंद (1824-1883 ई.) के सुप्रसिद्ध ग्रंथ 'सत्यार्थ प्रकाश' में प्रतिपादित शिक्षा संबंधी विचारों से बड़े प्रभावित हुए। उन्होंने 1897 में अपने पत्र 'सद्धर्म प्रचारक' द्वारा गुरुकुल शिक्षा प्रणाली के पुनरुद्वार का प्रबल आन्दोलन आरम्भ किया। 30 अक्टूबर 1898 को उन्होंने इसकी विस्तृत योजना रखी। नवंबर, 1898 ई. में पंजाब के आर्यसमाजों के केंद्रीय संगठन आर्य प्रतिनिधि सभा ने गुरुकुल खोलने का प्रस्ताव स्वीकार किया और महात्मा मुंशीराम ने यह प्रतिज्ञा की कि वे इस कार्य के लिए, जब तक 30,000 रुपया एकत्र नहीं कर लेंगे, तब तक अपने घर में पैर नहीं रखेंगे। तत्कालीन परिस्थितियों में इस दुस्साध्य कार्य को अपने अनवरत उद्योग और अविचल निष्ठा से उन्होंने आठ मास में पूरा कर लिया। 16 मई 1900 को पंजाब के गुजराँवाला स्थान पर एक वैदिक पाठशाला के साथ गुरुकुल की स्थापना कर दी गई।
किन्तु महात्मा मुंशीराम को यह स्थान उपयुक्त प्रतीत नहीं हुआ। वे शुक्ल यजुर्वेद के एक मंत्र (26.15) उपह्वरे गिरीणां संगमे च नदीनां धिया विप्रो अजायत के अनुसार नदी और पर्वत के निकट कोई स्थान चाहते थे। इसी समय नजीबाबाद के धर्मनिष्ठ रईस मुंशी अमनसिंह जी ने इस कार्य के लिए महात्मा मुंशीराम जी को 1,200 बीघे का अपना कांगड़ी ग्राम दान दिया। हिमालय की उपत्यका में गंगा के तट पर सघन रमणीक वनों से घिरी कांगड़ी की भूमि गुरुकुल के लिए आदर्श थी। अत: यहाँ घने जंगल साफ कर कुछ छप्पर बनाए गए और होली के दिन सोमवार, 4 मार्च 1902 को गुरुकुल गुजराँवाला से कांगड़ी लाया गया।
गुरुकुल का आरम्भ 34 विद्यार्थियों के साथ कुछ फूस की झोपड़ियों में किया गया। पंजाब की आर्य जनता के उदार दान और सहयोग से इसका विकास तीव्र गति से होने लगा। 1907 ई. में इसका महाविद्यालय विभाग आरंभ हुआ। 1912 ई. में गुरुकुल कांगड़ी से शिक्षा समाप्त कर निकलने वाले स्नातकों का पहला दीक्षान्त समारोह हुआ। सन १९१६ में गुरुकुल काँगड़ी फार्मेसी की स्थापना हुई। आरम्भ से ही सरकार के प्रभाव से सर्वथा स्वतंत्र होने के कारण ब्रिटिश सरकार गुरुकुल कांगड़ी को चिरकाल तक राजद्रोही संस्था समझती रही। 1917 ई. में वायसराय लार्ड चेम्ज़फ़ोर्ड के गुरुकुल आगमन के बाद इस संदेह का निवारण हुआ। 1921 ई. में आर्य प्रतिनिधि सभा ने इसका विस्तार करने के लिए वेद, आयुर्वेद, कृषि और साधारण (आर्ट्‌स) महाविद्यालय बनाने का निश्चय किया। 1923 ई. में महाविद्यालय की शिक्षा और परीक्षा विषयक व्यवस्था के लिए एक शिक्षापटल बनाया गया। देश के विभिन्न भागों में इससे प्ररेणा ग्रहण करके, इसके आदर्शों और पाठविधि का अनुसरण करनेवाले अनेक गुरुकुल स्थापित हुए।
24 सितंबर 1924 ई. को गुरुकुल पर भीषण दैवी विपत्ति आई। गंगा की असाधारण बाढ़ ने गंगातट पर बनी इमारतों को भयंकर क्षति पहुँचाई। भविष्य में बाढ़ के प्रकोप से सुरक्षा के लिए 1 मई 1930 ई. को गुरुकुल गंगा के पूर्वी तट से हटाकर पश्चिमी तट पर गंगा की नहर पर हरिद्वार के समीप वर्तमान स्थान में लाया गया। 1935 ई. में इसका प्रबन्ध करने के लिए आर्य प्रतिनिधि सभा, पंजाब के अंतर्गत एक पृथक विद्यासभा का संगठन हुआ।
गुरुकुल कांगड़ी शिक्षा की विशेषताएँ
गुरुकुल शिक्षा पद्धति की प्रमुख विशेषताएँ हैं- विद्यार्थियों का गुरुओं के संपर्क में, उनके कुल या परिवार का अंग बनकर रहना, बह्मचर्यपूर्वक सरल एवं तपस्यामय जीवन बिताना, चरित्रनिर्माण और शारीरिक विकास पर बौद्धिक एवं मानसिक विकास की भाँति पूरा ध्यान देना, शिक्षा में संस्कृत को अनिवार्य बनाना, वैदिक वाङ्मय के अध्ययन पर बल देना, शिक्षा का माध्यक मातृभाषा हिंदी को बनाना, संस्कृत, दर्शन, वेद आदि प्राचीन विषयों के अध्ययन के साथ आधुनिक पाश्चात्य ज्ञान विज्ञान और अंग्रेजी की पढ़ाई तथा राष्ट्रीयता की भावना। आजकल ये विशेषताएँ सर्वमान्य हो गई हैं, किंतु इस शताब्दी के आरंभ में ये सभी विचार सर्वथा क्रांतिकारी, नवीन और मौलिक थे।
गुरुकुल शिक्षा की कतिपय विशेषताएँ निम्नलिखित है:
शिक्षा का माध्यम
प्रारम्भ से ही गुरुकुल में सब विषयों की शिक्षा हिन्दी के माध्यम द्वारा दी जाती थी। विज्ञान, गणित, पाश्चात्य दर्शन आदि विषय भी हिन्दी में ही पढ़ाए जाते थे। जब सन् 1907 में महाविद्यालय विभाग खुला तो उसमें भी हिन्दी को ही माध्यम रखा गया। उस समय हिन्दी में उच्च शिक्षा देना एक असम्भव बात समझी जाती थी। गुरुकुल ने इसे कार्यरूप में परिणत करके दिखा दिया। उस समय आधुनिक विद्वानों की पुस्तकें हिन्दी में नहीं थी। गुरुकुल के उपाध्यायों ने पहले-पहल इस क्षेत्र में काम किया और गुरुकुल के अनेक उच्चकोटि के ग्रन्थ प्रकाशित हुए। प्रो॰ महेशचरण सिंह की 'हिन्दी कैमिस्ट्री', प्रो॰ साठे का 'विकासवाद', श्रीयुत गोवर्धन की 'भौतिकी' और 'रसायन' प्रो॰ रामशरणदास सक्सेना का 'गुणात्मक विश्लेषण', प्रो॰ सिन्हा का 'वनस्पतिशास्त्र' प्रो॰ प्राणनाथ का 'अर्थशास्त्र', 'राष्ट्रीय आय-व्यय शास्त्र' और 'राजनीतिशास्त्र', प्रो॰ बालकृष्ण का 'अर्थशास्त्र' और 'राजनीतिशास्त्र', और प्रो॰ सुधाकर का 'मनोविज्ञान' हिन्दी में अपने-अपने विषय के पहले ग्रन्थ हैं। हिन्दी में वैज्ञानिक ग्रन्थों की रचना ही गुरुकुल द्वारा प्रारम्भ हुई। इन वैज्ञानिक ग्रन्थों के अतिरिक्त अन्य भी बहुत से उच्चकोटि के ग्रन्थ गुरुकुल द्वारा प्रकाशित हुए। प्रो॰ रामदेव ने भारतीय इतिहास के संबंध में मौलिक अनुसंधान कर अपना प्रसिद्ध 'भारतवर्ष का इतिहास' प्रकाशित किया। महात्मा मुंशी रामजी ने भी विविध धर्मों के तुलनात्मक अध्ययन कर मौलिक ग्रन्थ लिखे।
सन् 1918 में कलकत्ता विश्वविद्यालय आयोग के अध्यक्ष डॉ॰ सैडलर (जिनकेनाम से इस कमीशन को सैडलर कमीशन भी कहते है) सर आशुतोष मुखर्जी के साथ गुरुकुल पधारे। गुरुकुल का अवलोकन करके वे बहुत प्रभावित हुए। उन्होंने अपने एक पत्र में गुरुकुल के संबंध में विचार प्रकट किए -
उस युग के एक प्रसिद्ध विद्वान श्रीनिवास शास्त्री उच्च शिक्षा के माध्यम के रूप में अंग्रेजी के घोर समर्थक थे, पर गुरुकुल का कार्य संतोषप्रद पाने पर उन्होंने कहा -
इसी प्रकार, ब्रिटेन के भूतपूर्व प्रधानमंत्री रेम्जे मैक्डनॉल्ड ने कहा था कि मैकाले के बाद भारत में शिक्षा के क्षेत्र में जो सबसे महत्वपूर्ण और मौलिक प्रयत्न हुआ, वह गुरुकुल है।
योगदान
गुरुकुल कांगड़ी का सबसें बड़ा कर्तृत्व अपने क्रियात्मक परीक्षण द्वारा इन विचारों को सर्वमान्य बनाना था। पहले यह असंभव समझा जाता था कि हिंदी उच्च शिक्षा एवं वैज्ञानिक विषयों के अध्ययन अध्यापन का माध्यम बन सकती है। गुरुकुल ने सर्वप्रथम आधुनिक भारत में इस विचार को अपने परीक्षण द्वारा संभव बनाया। यहाँ अध्यापकों तथा प्राध्यापकों ने रसायन, भौतिक विज्ञान, वनस्पति शास्त्र, मनोविज्ञान, विकासवाद आदि विषयों पर हिंदी में पहली पुस्तकें लिखीं। हिंदी के वैज्ञानिक लेखन को इस बात से बड़ा बल मिला कि गुरुकुल कांगडी (१९००) ने विज्ञान सहित सभी विषयों की शिक्षा के लिए हिंदी को माध्यम बनाया और तदनुरूप १७ पुस्तकों का प्रणयन भी किया।
मातृभाषा द्वारा शिक्षा के इस परीक्षण को देखने के लिए 1918 ई. में कलकत्ता विश्वविद्यालय आयोग ने प्रधान डॉ॰ सैडलर, सर आशुतोष मुखर्जी, श्रीनिवास शास्त्री आदि महानुभाव यहाँ पर पधारे और महाविद्यालय विभाग की शिक्षा के लिए अंग्रेजी का माध्यम अनिवार्य रूप से बनाए रखने के संबंध में उनके एवं देश के अन्य शिक्षाशास्त्रियों के विचारों में मौलिक परिवर्तन हुआ। गुरुकुल ने सभी राष्ट्रीय और समाज सुधार के आंदोलनों में प्रमुख भाग लिया। हिंदी साहित्य को अनेक यशस्वी पत्रकार, लेखक और साहित्यिक प्रदान किए। संस्कृत एवं वैदिक वाङ्मय के अनुशीलन, अध्ययन अध्यापन को विलक्षण प्रोत्साहन दिया।
इस गुरुकुल से निकले हुए स्नातक हिन्दी के प्रथम श्रेणी के लेखक सिद्ध हुए और उन्होने हिन्दी को महामूल्यवान साहित्य दिया। इनमें प्रमुख रहे, इन्द्र विद्यावाचस्पति, प्राणनाथ विद्यालंकार, सत्यकेतु विद्यालंकार, जयदेव शर्मा विद्यालंकार, जयचन्द विद्यालंकार, चन्द्रगुप्त वेदालंकार तथा आचार्य रामदेव।
वर्तमान स्थिति
संप्रति गुरुकुल कांगड़ी में वेदवेदांग, संस्कृत, दर्शनशास्त्र, इतिहास, राजनीति, आयुर्वेद, कृषि तथा वैज्ञानिक विषयों की उच्च शिक्षा का प्रबन्ध है। इसके लिए वेद महाविद्यालय, आर्ट्‌स महाविद्यालय, आयुर्वेद महाविद्यालय, कृषि विद्यालय और विज्ञान महाविद्यालय व्यवस्थित हैं। विद्यालय का पाठ्यक्रम 10 वर्ष का है, इसमें आठ से 10 वर्ष तक के बालक लिए जाते हैं। जिन्हें विद्यालय आश्रम में रहना पड़ता है, उन्हें संस्कृत व्याकरण आदि ग्रंथ, प्राचीन विषयों के साथ गणित, विज्ञान, अंग्रेजी आदि आधुनिक विषयों का अध्ययन करना पड़ता है। 10 वर्ष की शिक्षा और परीक्षा के उपरांत अधिकारी की उपाधि दी जाती है। इसे बाद महाविद्यालयों में स्नातक परीक्षा का चार वर्ष का पाठ्यक्रम है। वेद तथा आर्ट्‌स महाविद्यालयों में वेद, वेदांग और दर्शन के अध्ययन के साथ इतिहास, राजनीति, मनोविज्ञान और अर्वाचीन विषयों का अध्ययन कराया जाता है और स्नातक बनने पर वेदालंकार, विद्यालंकार, आयुर्वेदालंकार की उपाधियाँ दी जाती हैं। इसके बाद विभिन्न विषयों में दो वर्ष का स्नातकोत्तर पाठ्यक्रम है जिसे उत्तीर्ण करने पर वाचस्पति की उपाधि दी जाती है। विशिष्ट विषयों का अनुसंधान तथा विद्वानों को सम्मानित करने की उपाधि विद्यामार्तंड है।
गुरुकुल की प्रबंध व्यवस्था में सर्वोच्च स्थान मुख्याधिष्ठाता या उप कुलपति का है। यह विद्यासभा द्वारा पाँच वर्ष के लिए नियत किया जाता है। इसकी देख-रेख में विभिन्न महाविद्यालयों के प्रधानाचार्य या प्रिंसिपल अपना कार्य करते हैं। उप कुलपति की सहायता के लिए सहायक मुख्याधिष्ठाता या प्रस्तोता होता है। इसके अतिरिक्त गुरुकुल कांगड़ी के उद्योग विभाग के नियंत्रण के लिए एक व्यवसाय पटल है। गुरुकुल कांगड़ी का सबसे बड़ा उद्योग गुरुकुल फ़ार्मेसी है, जिसमें आयुर्वेद की दवाइयाँ शास्त्रोक्त एवं प्रामाणिक रूप से तैयार की जाती हैं। गुरुकुल की अर्थव्यवस्था के नियंत्रण के लिए एक वित्तसमिति है।
स्वतंत्रताप्राप्ति के बाद गुरुकुल कांगड़ी द्वारा प्रदान की जानेवाली विद्यालंकार, वेदालंकार, आयुर्वेदालंकार आदि उपाधियों को केंद्रीय तथा प्रांतीय सरकारों ने तथा विभिन्न विश्वविद्यालयों ने मान्यता प्रदान की। 1961 ई. में आर्य प्रतिनिधि सभा, पंजाब से पृथक स्वतन्त्र संस्था के रूप में गुरुकुल कांगड़ी का संगठन बना और विश्वविद्यालय अनुदान आयोग ने इसे 'मानित विश्वविद्यालय' स्वीकार किया।
पुस्तकालय
विश्वविद्यालय-पुस्तकालय का इतिहास भी गुरुकुल की स्थापना के साथ ही प्रारम्भ होता है। निरन्तर 112 वर्षों से भी अधिक पोषित यह पुस्तकालय आज वेद, वेदांग, आर्य साहित्य, तुलनात्मक धर्म एवं मानवीय ज्ञान, विज्ञान, प्रबन्धन, एवं प्रौद्योगिकी की विविध शाखाओं पर प्रकाश डालने वाले एक लाख से अधिक ग्रन्थों से अलंकृत है। सहस्त्रों दुर्लभ ग्रन्थों एवं अनेक अप्राप्य पत्रिकाओं से समृद्ध यह पुस्तकालय आर्य संस्कृति की धरोहर के रूप में विश्वविख्यात है। विश्वविद्यालय पुस्तकालय वैदिक एवं संस्कृत साहित्य, भारतीय दर्शन, आर्य साहित्य, प्राचीन भारतीय इतिहास एवं संस्कृति तथा आधुनिक विषयों में भी अपने समृद्ध संग्रह के कारण देशव्यापी ख्याति प्राप्त पुस्तकालयों में से एक है। इसके अतिरिक्त सभी विभागों में स्नातकोत्तर कक्षाओं हेतु विभागीय पुस्तकालय की समुचित व्यवस्था है। कन्या गुरुकुल परिसर, हरिद्वार व कन्या गुरुकुल परिसर, देहरादून में अलग पुस्तकालय की व्यवस्था है जिनमें विभिन्न विषयों की पुस्तकें प्रचुर मात्रा में उपलब्ध हैं। विश्वविद्यालय अनुदान आयोग के इन्फोनेट प्रोग्राम के अन्तर्गत पुस्तकालय में विभिन्न विषयों की 400 से अधिक अन्तर्राष्ट्रिय शोध पत्रिकायें कम्प्यूटर नेटवर्क के माध्यम से उपलब्ध हैं। अभियांत्रिकी एवं प्रौद्योगिकी संकाय तथा आयुर्वेद एवं आयुर्विज्ञान संकाय के भी अपने-अपने समृद्ध पुस्तकालय हैं।अभियांत्रिकी एवं प्रौद्योगिकी संकाय के पुस्तकालय में प्रतिवर्ष ३०००० से अधिक पुस्तको का आदान प्रदान होता है वर्तमान में श्री शत्रुघन झा इसके प्रभारी के रूप में नियुक्त हैं.
पुरातत्त्व संग्रहालय
विश्वविद्यालय का संग्रहालय अत्यन्त प्राचीन काल के कला अवशेषों, शस्त्रों व सिक्कों आदि से सुसज्जित है। एन.सी.सी. अनुशासन एवं राष्ट्रीय सुरक्षा के लिए छात्रों को शिक्षित करने के उद्देश्य से एन. सी. सी. की सुविधा उपलब्ध है।
आजीवन शिक्षा
आजीवन शिक्षा के अन्तर्गत विश्वविद्यालय द्वारा विभिन्न व्यावसायिक प्रशिक्षण, लघु प्रशिक्षण एवं पुनश्चर्या कार्यक्रम ग्रामीण एवं शहरी क्षेत्रों में संचालित किये जाते हैं।
कम्प्यूटर केन्द्र
विश्वविद्यालय अनुदान आयोग द्वारा प्रदत्त अनुदान से विश्वविद्यालय में कम्प्यूटर केन्द्र की स्थापना सत्र 1987-88 में की गई थी। यह केन्द्र व्यावसायिक शिक्षा के साथ-साथ छात्रों के पठन-पाठन व विश्वविद्यालय के कार्यों के कम्प्यूटरीकरण में निरन्तर कार्यरत है। कम्प्यूटर केन्द्र में इन्टरनेट की सुविधा भी उपलब्ध है। इसके अतिरिक्त सभी विभागों एवं कन्या गुरुकुल परिसर देहरादून व हरिद्वार में छात्र-छात्राओं की आवश्यकतानुसार कम्प्यूटर प्रयोगशालाओं की स्थापना की गई है जिनमें आधुनिकतम तकनीक पर आधारित कम्प्यूटर सिस्टम उपलब्ध हैं।
वी सेट
विश्वविद्यालय अनुदान आयोग द्वारा यू.जी.सी.-इन्फोनेट प्रोग्राम के अर्न्तगत स्वीकृत वी सेट की स्थापना कम्प्यूटर केन्द्र में की गयी है। वी सेट के माध्यम से इण्टरनेट की सुविधा उपलब्ध कराई जाती है।
छात्रावास
विश्वविद्यालय के मुख्य परिसर व कन्या गुरुकुल परिसर, देहरादून में छात्रावास की सीमित सुविधा उपलब्ध है।
प्लेसमेन्ट सेल
विश्वविद्यालय में प्लेसमेन्ट सेल स्थापित है। इस सेल द्वारा विभिन्न पाठ्यक्रमों के छात्र/छात्राओं के लिए प्रतिष्ठित कम्पनियों से सम्पर्क कर कैम्पस साक्षात्कार की व्यवस्था की जाती है।
अनुसूचित जाति/अनुसूचित जनजाति प्रकोष्ठ
विश्वविद्यालय में दसवीं पंचवर्षीय योजना के अन्तर्गत अनुसूचित जाति एवं अनुसूचित जनजाति प्रकोष्ठ की स्थापना की गई है। इस प्रकोष्ठ का मुख्य उद्देश्य विश्वविद्यालय के विभिन्न पाठ्यक्रमों में प्रवेश हेतु भारत सरकार की आरक्षण नीतियों को प्रभावी रूप से क्रियान्वयन कराना एवं अनुसूचित जाति एवं अनुसूचित जनजाति वर्ग के छात्र-छात्राओं की विभिन्न शैक्षणिक एवं प्रशासनिक समस्याओं के समाधान में आवश्यक सहयोग प्रदान करना है।
सेवा योजना एवं मन्त्रणा केन्द्र
छात्रों को पठन-पाठन, विभिन्न पाठ्यक्रमों, प्रतियोगी परीक्षाओं, छात्रवृत्ति आदि की समग्र जानकारी देने हेतु सूचना एवं मंत्रणा केन्द्र प्रदेश सरकार के सेवा योजना एवं प्रशिक्षण निदेशालय द्वारा विश्वविद्यालय परिसर में स्थापित है। यह केन्द्र सम्बन्धित विभागों के प्रशिक्षण एवं रोजगार प्रकोष्ठों की सहायता से एवं कन्या गुरुकुल परिसर, हरिद्वार व देहरादून के विभागीय उपकेन्द्रों के सहयोग से छात्र/छात्राओं को प्रशिक्षण व रोजगार के अवसर भी उपलब्ध कराता है।
हर्षवर्धन जोशी
हर्षवर्धन जोशी (जन्म 13 नवंबर 1995) वसई, महाराष्ट्र के एक भारतीय पर्वतारोही हैं। वह अपने पर्वतारोहण कैरियर में 6000 मीटर और उससे अधिक के छह पहाड़ों पर चढ़ाई कर चुके हैं। उन्होंने अपना करियर 2016 में शुरू किया था।
प्रारंभिक जीवन
जोशी का जन्म महाराष्ट्र के वसई में हुआ था। उन्होंने मुंबई विश्वविद्यालय से आईटी में स्नातक की डिग्री प्राप्त की। उन्होंने अपनी स्कूलिंग अपने पैतृक गाँव से की, और माध्यमिक शिक्षा के बाद, उन्होंने मुंबई विश्वविद्यालय से सूचना प्रौद्योगिकी में स्नातक की उपाधि प्राप्त की।
पर्वतारोहण अभियान
हर्षवर्धन ने 2016 में स्टोक कांगड़ी (20,187 फीट) पर चढ़ाई की और फिर बिना सहायता के एकल चढ़ाई करने वाले सबसे कम उम्र के भारतीय बन गए। 4 अक्टूबर 2019 को, जोशी ने नेपाल के लिए अभियान शुरू किया। नेपाल के नार-फु क्षेत्र में एक अज्ञात पर्वत हिमलंग हिमाल (7126 मीटर चोटी) के अभियान में वह एकमात्र भारतीय थे। 2020 में माउंट एवरेस्ट फतह करने के लिए हर्षवर्धन पिछले चार साल से खुद को प्रशिक्षित कर रहे थे। लेकिन कोविड-19 महामारी के कारण इस अभियान को रद्द कर दिया गया था। That expedition was cancelled due to the COVID-19 pandemic.
श्रीलंका क्रिकेट टीम का दक्षिण अफ्रीका दौरा 2019
श्रीलंका क्रिकेट टीम ने फरवरी और मार्च 2019 में दो टेस्ट, पांच एक दिवसीय अंतर्राष्ट्रीय (वनडे) और तीन ट्वेंटी-20 अंतरराष्ट्रीय (टी20ई) मैच खेलने के लिए दक्षिण अफ्रीका का दौरा किया।  वनडे जुड़नार 2019 क्रिकेट विश्व कप के लिए दोनों टीमों की तैयारी का हिस्सा थे।
खराब फॉर्म के कारण दिनेश चंडीमल को बाहर करने के बाद फरवरी 2019 में श्रीलंका ने दिमुथ करुणारत्ने को अपने टेस्ट टीम का कप्तान नामित किया। चंडीमल को दौरे के लिए श्रीलंका की वनडे टीम से भी बाहर कर दिया गया था। श्रीलंका ने टेस्ट सीरीज 2-0 से जीती, दक्षिण अफ्रीका में उनकी पहली टेस्ट श्रृंखला जीत। यह भी पहली बार था कि एशिया की एक टीम ने दक्षिण अफ्रीका में टेस्ट सीरीज़ जीती थी।
दक्षिण अफ्रीका ने 5-0 से वनडे सीरीज जीती। दो साल से भी कम समय में यह चौथी बार था जब श्रीलंका को पांच मैचों की एकदिवसीय श्रृंखला में व्हाइटवॉश किया गया था। टी20ई श्रृंखला के लिए, फाफ डु प्लेसिस को पहले मैच के लिए दक्षिण अफ्रीका के कप्तान के रूप में नामित किया गया था, जेपी डुमिनी को बाकी दो मुकाबलों के लिए कप्तान बनाया गया था। दक्षिण अफ्रीका ने टी20ई सीरीज़ में एक वाइटवॉश भी पूरा किया, जिसमें 3-0 से जीत हासिल की।
देवपाल
देवपाल (9वीं शताब्दी) भारतीय उपमहाद्वीप में बंगाल क्षेत्र के पाल साम्राज्य का शासक था। वह इस वंश के तीसरे राजा थे, और अपने पिता धर्मपाल के बाद उत्तराधिकारी बने थे। देवपाल ने वर्तमान ओडिशा, कश्मीर और अफगानिस्तान को जीतकर साम्राज्य की सीमाओं का विस्तार किया। पाल अभिलेखों ने उन्हें कई अन्य विजयों का भी श्रेय दिया है।
देवपाल के अनसुने तथ्य
इसे 810 ई. के लगभग पाल वंश की गद्दी पर बैठाया गया था।
देवपाल ने लगभग 810 से 850 ई. तक सफलतापूर्वक राज्य किया।
उसने 'प्राग्यज्योतिषपुर' (असम), उड़ीसा एवं नेपाल के कुछ भाग पर अधिकार कर लिया था।
देवपाल की प्रमुख विजयों में गुर्जर प्रतिहार शासक मिहिर भोज पर प्राप्त विजय सर्वाधिक महत्त्वपूर्ण थी।
अरब यात्री सुलेमान ने देवपाल को राष्ट्रकूट एवं प्रतिहार शासकों में सबसे अधिक शक्तिशाली बताया है।
देवपाल ने 'मुंगेर' में अपनी राजधानी स्थापित की थी।
'बादल स्तम्भ' पर उत्कीर्ण लेख इस बात का दावा करता है कि, "उत्कलों की प्रजाति का सफाया कर दिया, हूणों का धमण्ड खण्डित किया और द्रविड़ तथा गुर्जर शासकों के मिथ्याभिमान को ध्वस्त कर दिया"।
प्रशासनिक कार्यों में देवपाल को अपने योग्य मंत्री 'दर्भपणि' तथा 'केदार मिश्र' से सहायता प्राप्त हुई तथा उसके सैनिक अभियानों में उसके चचेरे भाई 'जयपाल' ने उसकी सहायता की थी।
देवपाल एक हिन्दू राजा था लेकिन बौद्ध धर्म को भी मानने वाला था उन्हें भी 'परमसौगात' कहा गया है।
जावा के शैलेन्द्र वंशी शासक 'वालपुदेव' के अनुरोध पर देवपाल ने उसे बौद्ध विहार बनवाने के लिए पाँच गाँव दान में दिया थे।
उसने 'नगरहार' (जलालाबाद) के प्रसिद्ध विद्धान 'वीरदेव' को 'नालन्दा विश्वविद्यालय' का प्रधान आचार्य नियुक्त किया।
बी.आर.पी.एल. उपनगरी
साठ और सत्तर के दशकों में भारत सरकार देश के विकास के लिए भारी उद्योगों की स्थापना करने की
परिणाम था कि सन 1971 में बोंगाइगाँव रिफाईनरी एवं पेट्रोकेमिकल्स लिमिटेड का शीलान्यास हुया।
इस परिष्करणशाला में काम करने के लिए हज़ारों कर्मचारियों की नियुक्ति की जानी थी।
परंतु देश के विभिन्न भागों से आने वाले इन कर्मचारियों तथा उनके परिवारजनों के लिए रहने की
ग्वालपाड़ा जिला) में बी.आर.पी.एल. उपनगरी की स्थापना हुई। इस उपनगरी का निर्माण कार्य सन
1972 में आरंभ हुया। शुरूआती दौर में यहाँ बहुत कम क्वाटर थे। कर्मचारी तथा उनके परिवारजनों के
इलाज के लिए 15 बिस्तरों वाला बी.आर.पी.एल. अस्पताल की स्थापना की गई।
इस दौरन नए नए प्लांट बनते गए और कर्मचारियों की संख्या में बढ़ोत्तरी होने लगी। अत:
अधिकाधिक क्वाटरों की आवश्यक्ता थी। इसलिए नए क्वाटरों के निर्माण किए गए और आज कुल
क्वाटरों की संख्या 1200 से भी अधिक हैं एवं और भी नए क्वटरों का निर्माण कार्य चल रहा है।
आज इस उपनगरी के लोगों के लिए हर तरह की सुविधाएँ मौजूद हैं। कम दरों में चौबीस घंटे बीजली
मिलती है। नलों से दिनभर शुध्द शीतल जल बहता है, खेल कूद के लिए एक विशाल मैदान है जहाँ
क्रिकेट, फूटबॉल, आदी खेले जा सकते हैं। साथ ही साथ वालीबॉल, टेबुलटेनीस, लॉनटेनीस,
बास्केटबॉल और बैडमिनटन खेलने की सुविधाएं भी हैं। सन 1974 में बना वह छोटा सा चिकित्सालय
आज एक विशाल रूप धारण कर लिया है जो आधुनिक चिकित्सा प्रौद्योगिकियों से लैस है। यहाँ
विभिन्न क्षेत्र (शाखा) के चिकित्सक एवं सुप्रशिक्षित नर्स हैं। इस उपनगरी की सड़कें बहुत अच्छी हैं।
यहाँ लगे तरह तरह के पेड़ और रंग बिरंगे फुलों के पौधे इसे हरा भरा और सुन्दर बनाते हैं। मनोरंजन
के लिए तीन बड़े बड़े उद्यन हैं। रिफाईनरी क्लब और चंपा क्लब में तरह तरह के समारोह के आयोजन
होते है। यहाँ के विद्यार्थियों को बाहर के स्कूलों में जाने की आवश्यकता नहीं पड़ती है क्यों कि वे
उपनगरी परिसर में स्थित स्कूले: डी.पी.एस., ढालिगाँव और बी.आर.पी.एल. विद्यालय में पढ़
सकते हैं। वे संगीत और चित्रकला की शिक्षा नाटकाचल संगीत महाविद्यालय में ग्रहण कर सकते हैं।
औपचारिक कार्यों में आने वाले मेहमानों का स्वागत यहाँ पर स्थित दो आरामदायक अतीथी गृहशलाओं
में होता है। रिफाईनरी क्लब में एक विशाल पुस्कालय भी है जहाँ तरह तरह की पुस्तकें, पत्रिकाएँ,
आदि पढ़ी जा सकती हैं। पूजा पाठ के लिए यहाँ पर कई भव्य मंदिरें भी हैं। आज जिस चीज की
सबसे ज्यादा जरूरत है, वह है सुरक्षा। इसका भी यहाँ पर पुख्ता इंतज़ाम है। उपनगरी के सुरक्षा गार्ड
प्रबंधन उपनगरी की साफ सफाई पर विशेष ध्यान देते हैं। नालों को साफ रखे जाते हैं, हर दिन
कुड़ेदानों की सफाई होती है, कीटनाशकों का छीड़काव किया जाता है और ऐसे तमाम काम किए जाते
हैं जिससे उपनगरी की सुंदरता एवं स्वच्छता बनी रहती है।
इस उपनगरी के लोगों में आपसी प्रेम और सदभावना थी और अभी भी है जिसके बदौलत एक छोटी
सी उपनगरी एक सुंदर एवं भव्य रूप लेने में कामयाब हुया और यही प्रेम और सदभावना भविष्य में
वचथी आपराधिक मामला
वचथी आपराधिक मामला 20 जून 1992 में धर्मपुरी जिला, तमिलनाडु के वचथी गाँव में हुआ। एक आधिकारिक दल जिसमें 155 वनकर्मी, 108 पुलिसकर्मी और छह राजस्व अधिकारी शामिल थे चंदन की तस्करी और वीरप्पन के बारे में पता करने के लिए दलित-बहुल वचथी गाँव में दाखिल हुए थे। खोज के बहाने इस दल ने ग्रामीणों की संपत्ति की तोड़फोड़ की, उनके घरों को नष्ट कर दिया, मवेशियों को मार डाला और 100 के आसपास ग्रामीणों पर हमला किया और 18 महिलाओं के साथ बलात्कार किया।
बी.आर.पी.एल. उपनगरी
इसे और भी सुंदर और सुविधाजनक बनाएगा।
वचथी आपराधिक मामला
अदालत के आदेश के बाद सी बी आई ने इस मामले की जाँच की थी। मामला राष्ट्रीय मानवाधिकार आयोग की जाँचपड़ताल से भी गुज़रा। 29 सितंबर 2011 को भारत की एक विशेष अदालत ने दलितों पर अत्याचार की सभी 269 आरोपी अधिकारियों को सजा सुनाई और बलात्कार के लिए 17 आरोपियों को सज़ा सुनाई। आरोपियों में से 54 लोगों की उस समय तक मृत्यु हो गई थी; शेष 215 आरोपियों को जेल की सजा सुनाई गई थी।
जामनगर
जामनगर (Jamnagar) भारत के गुजरात राज्य के जामनगर ज़िले में स्थित एक ऐतिहासिक नगर है। यह ज़िले का मुख्यालय है और एक महत्वपूर्ण औद्योगिक केन्द्र है। जामनगर अरब सागर से लगा कच्छ की खाड़ी के दक्षिण में स्थित है।
इतिहास
जामनगर का निर्माण जामसाहेब ने 1540 में करवाया था। अब यह गुजरात के जामनगर ज़िले का प्रशासनिक मुख्यालय है।
यातायात और परिवहन
जमनगर शहर सड़क, रेल और वायुमार्ग से जुड़ा हुआ है।
शिक्षण संस्थान
यहाँ के शैक्षणिक संस्थानों में दोषी कालीदास आर्ट ऐंड साइंस कॉलेज, गवर्नमेंट डेंटल कॉलेज, एम. पी. शाह मेडिकल कॉलेज, एम. पी. कॉमर्स कॉलेज और वी. एम. मेहता कॉलेज ऑफ़ कॉमर्स ऐंड आर्ट्स शामिल हैं। यहाँ गुजरात आयुर्वेद विश्वविद्यालय भी स्थित है। जामनगर में देश का एकमात्र आयुर्वेदिक महाविद्यालय अपनी टाई एण्ड डाई (बन्धानी) कला के लिए भी प्रसिद्ध है।
पर्यटन
पर्यटन की दृष्टि से जामनगर में लकोटा संग्रहालय, डॉ॰ अम्बेडकर उद्यान, काली मंदिर, जैन मंदिर, श्री कृष्ण प्रणामी संप्रदायका मूल स्थान श्री 5 नवतनपुरी धाम-खीजडा मंदिर, श्री स्वामी नारायण मंदिर, माणिक भाई मुक्ति धाम, शाही महल, प्रताप विलास आदि दर्शनीय हैं। जामनगर के बीचोंबीच एक सुंदर झील है, साथ ही दो भव्य प्राचीन इमारतें कोठा बैस्टिऑन और लखौटा स्थित हैं, जहाँ सिर्फ पत्थर के पुल द्वारा ही पहुँचा जा सकता है। कई ऐतिहासिक मंदिरों और महलों के साथ-साथ शहर में आधुनिक कारख़ाने, अस्तपताल और आवासीय क्षेत्र भी हैं। जामनगर में ही देश का प्रथम व विश्व का द्वितीय सोलर चिकित्सालय सोलेरियम है। महाराज रणजीतसिंह द्वारा स्थापित इस अस्पताल में सूर्य की किरणों के द्वारा उपचार किया जाता है।
जनसंख्या
2001 की जनगणना के अनुसार इस शहर की जनसंख्या 4,47,734 है।
बालिका बधू (1976 फ़िल्म)
बालिका बधू (अंग्रेजी: The Young Wife) 1976 में बनी हिन्दी भाषा की फिल्म है।
रोचक तथ्य
== परिणाम
यो-काई वॉच
यो-काई वॉच (妖怪ウォッチ) जापानी रोल-प्लेइंग वीडियो गेम और खिलौनों की एक जापानी मिश्रित-मीडिया फ़्रैंचाइज़ी है, जिसे लेवल-5 द्वारा बनाया और विकसित किया गया है। श्रृंखला में पहला गेम 2013 में निंटेंडो 3DS के लिए जारी किया गया था। निंटेंडो और मोबाइल प्लेटफॉर्म दोनों पर तीन मुख्य सीक्वेल और कई स्पिनऑफ़ रिलीज़ किए गए हैं। दिसंबर 2019 में, 'यो-काई वॉच 4++' की रिलीज के साथ उनका विस्तार प्लेस्टेशन तक हो गया।
छह मंगा रूपांतरों का भी निर्माण किया गया है; one, एक श्रृंखला जिसने दिसंबर 2012 से दिसंबर 2022 तक शोगाकुकन के कोरोकोरो कॉमिक में क्रमांकन शुरू किया, पुरस्कार विजेता बनी। ओएलएम, इंक. द्वारा निर्मित एक एनीमे टेलीविजन श्रृंखला का जनवरी 2014 से जापान में प्रसारण शुरू हुआ और यह रेटिंग में सफल रही, जिसने लोकप्रियता में फ्रैंचाइजी को बढ़ावा दिया, और सितंबर 2015 से उत्तरी अमेरिका में प्रसारण शुरू किया। एक एनिमेटेड फिल्म दिसंबर 2014 में रिलीज हुई थी; तीन और फिल्मों का निर्माण किया जा रहा है। 2022 तक, गेम सीरीज़ की दुनिया भर में 17 मिलियन से अधिक प्रतियां बिक चुकी थीं।
यो-काई घड़ी के खिलौने जापान में बांदाई द्वारा बनाए गए हैं। हैस्ब्रो ने उत्तरी अमेरिका, यूरोप और लैटिन अमेरिका में यो-काई वॉच के लिए खिलौने बनाए। यह 2019 में पावर रेंजर्स से पहले हैस्ब्रो द्वारा एशिया के बाहर लाइसेंस प्राप्त करने वाली पहली जापानी बंदाई फ्रेंचाइजी है।
संयुक्त राज्य अमेरिका में स्तर-5 की अपेक्षाओं को पूरा नहीं करने के बावजूद, मूल 3DS गेम के 400,000 इकाइयों की बिक्री के साथ-साथ डिज्नी एक्सडी पर टीवी श्रृंखला के प्रसारण के साथ, फ्रैंचाइज़ी ने अभी भी एक सफल अमेरिकी लॉन्च का आनंद लिया। 5 सितंबर, 2015 को संयुक्त राज्य अमेरिका। हालांकि, यो-काई वॉच फ़्रैंचाइज़ी में रुचि लगातार कम हुई, और हैस्ब्रो की यो-काई वॉच खिलौना श्रृंखला को संयुक्त राज्य अमेरिका में बंद कर दिया गया 2017 और 2018 में यूरोप और लैटिन अमेरिका में।
मंगा और कॉमिक्स
श्रृंखला पर आधारित छह मंगा अनुकूलन शोगाकुकन द्वारा प्रकाशित किए गए हैं। Noriyuki Konishi की एक श्रृंखला ने 15 दिसंबर, 2012 से कोरोकोरो कॉमिक में क्रमांकन शुरू किया। इस श्रृंखला को विज मीडिया द्वारा इसके उत्तरी अमेरिकी रिलीज के लिए इसके परफेक्ट स्क्वायर छाप के तहत वॉल्यूम 10 तक लाइसेंस दिया गया है।, और अब वॉल्यूम 11 के रूप में सीधे विज़ मीडिया से है। अन्य देशों में (उदाहरण के लिए, यूरोप की तरह), यह काज़े छाप के अंतर्गत है।
एशिया
27 जून, 2015 से एशियाई देशों में कार्टून नेटवर्क एशिया और टूनामी एशिया पर एक वैकल्पिक अंग्रेजी डब का प्रसारण शुरू हुआ। वैकल्पिक अंग्रेजी डब मूल जापानी नामों का उपयोग करता है।
शोगाकुकन एशिया ने फिलीपींस में भी श्रृंखला को लाइसेंस दिया। इसी तरह, कुछ वर्षों के लिए, जीएमए नेटवर्क ने मूल एनीमे का तागालोग डब भी बनाया।
यो-काई वॉच शैडोसाइड के लिए, 2019 में एनिमैक्स एशिया के माध्यम से दक्षिण पूर्व एशिया क्षेत्र में एक सबबेड संस्करण प्रसारित किया गया।
ऑस्ट्रेलिया और न्यूजीलैंड में
फ़्यूज़न एजेंसी ने ऑस्ट्रेलिया और न्यूज़ीलैंड में सीरीज़ के लिए लाइसेंसिंग और मर्चेंडाइजिंग अधिकार हासिल कर लिए हैं। यह 14 दिसंबर, 2015 को ऑस्ट्रेलिया में 9Go! पर प्रसारित हुआ।
संगीत
गेम्स और एनीम श्रृंखला के लिए संगीत स्तर -5 कर्मचारी केनिचिरो साइगो द्वारा रचित है। निम्नलिखित विषयों का उपयोग वीडियो गेम और एनीम श्रृंखला दोनों में किया जाता है। मूल एनीमे में, सभी शुरुआती थीम किंग क्रीम सोडा द्वारा प्रदर्शित की जाती हैं, m.o.v.e गायक मोत्सु द्वारा गीत के साथ। एनीम विषयों को उत्तरी अमेरिकी प्रसारण के लिए अंग्रेजी में भी डब किया गया है।
एनीम के हाल के सीज़न में जापानी YouTuber जैसे सोरारू, रिनू, और स्ट्रॉबेरी प्रिंस द्वारा ओपनिंग और एंडिंग थीम का प्रदर्शन किया गया है।
हिन्द-आर्य भाषाओं में श्वा विलोपन
श्वा विलोपन वह प्रतिक्रिया है जिसमें हिन्दी, कश्मीरी, पंजाबी, गुजराती, मराठी, बंगाली, मैथिली और बहुत-सी अन्य आधुनिक हिन्द-आर्य भाषाओँ में सही उच्चारण के लिए उनकी लिपियों के व्यंजनों में निहित श्वा की ध्वनि (जो कि हिन्दी में 'अ' है) को त्यागना अनिवार्य है। यह विलोपन करना उन भाषाओँ के मातृभाषियों के द्वारा समझे जाने के लिए और बोलने वाले का लहजा सही प्रतीत होने के लिए बहुत ज़रूरी है। इस श्वा विलोपन के बिना वाचक या तो स्पष्ट ग़ैर-मातृभाषी लगता है या फिर उसे समझने में ही कठिनाई हो सकती है। श्वा विलोपन कम्पयूटर द्वारा लिखित सामाग्री को पढ़ने में (मसलन नेत्रहीन लोगों की सुविधा के लिए) और भाषाओँ को सीखने वालों के लिए चुनौती होती है क्योंकि इन भाषाओँ की लिपियाँ अक्सर यह स्पष्ट नहीं करती कि श्वा कहाँ रखना चाहिए और कहाँ त्यागना चाहिए।
हिन्दी में श्वा विलोपन
आधुनिक हिन्दी को लिखने के लिए देवनागरी लिपि का प्रयोग किया जाता है, जिसमें औपचारिक रूप से हर व्यंजन के अंत में अगर हलंत न लगा हो तो 'अ' कि ध्वनि जोड़ी जाती है। लेकिन हिन्दी के सही उच्चारण के लिए हिन्दी का 'श्वा विलोपन नियम' कहता है कि शब्दों के अंत में और कुछ और परिस्थितियों में अक्सर यह श्वा हटा दिया जाता है। इसे कभी-कभी इस प्रकार से लिखा जाता है: 'अ -> ø | स्वर व्यंजन _व्यंजन स्वर'। इसका अर्थ है कि अगर लिपि के अनुसार किसी स्वर के उपरान्त आने वाले व्यंजन के बाद श्वा ('अ' ध्वनि) आता है और उसके बाद एक व्यंजन आता है जिसके पीछे भी एक स्वर लगा हो, तो उस बीच के श्वा को त्याग दिया जाता है। मसलन 'अजगर' शब्द को देखा जाए तो यह 'अ+ज्+अ+ग्+अ+र्+अ' है लेकिन शब्द के अंत वाला 'अ' और 'अ+ज्' और 'ग्+अ' के बीच का 'अ' दोनों हटा दिए जाते हैं, जिस से 'अजगर' शब्द का साधारण बोलचाल में सही हिन्दी उच्चारण 'अज्गर्' है। अक्सर यह बात अंग्रेजी में लिप्यान्तरण करने में स्पष्ट हो जाती है। 'पटना' शहर को देखा जाए तो लिपि के अनुसार यह 'प्+अ+ट्+अ+न्+आ' है, जो अंग्रेजी में 'patanā' लिखा जाएगा ('ā' दीर्घ 'आ' की ध्वनि है)। लेकिन श्वा विलोपन नियम बीच का श्वा हटा देता है, इसलिए वास्तव में सही उच्चारण 'प्+अ+ट्+न्+आ' है, यानी 'pat.nā'। उसी तरह 'उत्तर प्रदेश' को अगर औपचारिक लिपि के अनुसार देखा जाए तो यह 'uttara pradesha' होना चाहिए, लेकिन श्वा विलोपन की वजह से यह 'uttar pradesh' बन जाता है।
ध्यान दीजिये कि श्वा विलोपन के कारण कुछ अक्षरों के गुटों का उच्चारण उनकी शब्द में परीस्थिती के अनुसार बदल जाता है। 'सरल' का उच्चारण 'स्+अ+र्+अ+ल्' (सरल् 'saral') है जिसमें अंत का श्वा विलोपित है। लेकिन 'सरला' में नियमानुसार बीच के 'र' का 'अ' हटा दिया जाता है, यानी 'स्+अ+र्+ल्' (सर्ला 'sar.lā')। उसी तरह 'पालक' (पालक् pālak) और 'पालकी' (पाल्की 'pāl.ki') में बीच के 'ल' का श्वा पहले तो रखा जाता है लेकिन दुसरे शब्द से हटा दिया जाता है। उसी तरह 'दिल की धड़कने' में 'धड़कने' का सही उच्चारण 'धड़्कने' (dhad.kane) है, यानि 'ड़' का श्वा हटाया गया। लेकिन 'दिल धड़कने लगा' में 'धड़कने' का सही उच्चारण 'धड़क्ने' (dhadak.ne) है, यानि इस दफ़ा 'ड़' का श्वा रखा गया लेकिन 'क' का श्वा हटाया गया। हिन्दी के मातृभाषी इन शब्दों को बिना सोचे आराम से सही उच्चारित करते हैं, लेकिन ग़ैर-मातिभाषियों और कम्पयूटरों के लिए यह कठिनाई पैदा करते हैं। अक्सर उनके ग़लत उच्चारण से उनकी बोली 'अजीब' और 'सुनने वाले के लिए समझनें में कठिन' लगती है।
सहारा मैत्री कप 1997
1997 मैत्री कप प्रायोजन के कारणों के लिए 1997 सहारा मैत्री कप के रूप में भी जाना जाता था, एक दिवसीय अंतर्राष्ट्रीय क्रिकेट श्रृंखला थी, जो 13-21 सितंबर 1997 के बीच हुई थी। टूर्नामेंट कनाडा में आयोजित किया गया था, जिसे भारत और पाकिस्तान के लिए एकदम अलग तटस्थ क्षेत्र के रूप में देखा गया था। टूर्नामेंट भारत ने जीता, जिन्होंने श्रृंखला 4-1 जीती।
आर्सेनल एफ सी
आर्सेनल फुटबॉल क्लब लंदन में स्थित एक अंग्रेजी प्रीमियर लीग फुटबॉल क्लब है। अंग्रेजी फुटबॉल में सबसे सफल क्लबों में से एक है, यह 13 प्रथम श्रेणी और प्रीमियर लीग खिताब और 10 एफए कप जीता है। आर्सेनल अंग्रेजी शीर्ष श्रेणी में सबसे लंबे समय तक निरंतर अवधि के लिए रिकॉर्ड रखती है और पूरे 20 वीं सदी की एक एकत्र लीग में पहली रखा जाएगा. यह (2003-04 के सत्र में) नाबाद एक अंग्रेजी शीर्ष प्रभाग सीजन को पूरा करने के लिए दूसरे पक्ष और 38 मैचों में ऐसा करने के लिए केवल एक ही है।
आर्सेनल वूलविच में 1886 में स्थापित किया गया था और 1893 में फुटबॉल लीग में शामिल होने के लिए इंग्लैंड के दक्षिण से पहला क्लब बन गया। 1913 में, यह हिघ्बुर्य् में आर्सेनल स्टेडियम के लिए शहर भर में उत्तर में चले गए। 1930 में क्लब को पांच लीग चैम्पियनशिप खिताब और दो ​​एफए कप जीता। युद्ध के बाद के वर्षों में एक दुबला अवधि के बाद यह 1970-71 सीजन में, लीग और एफए कप डबल जीता है और 21 वीं सदी के 1990 के दशक और पहले दशक में दो और डबल्स जीता और 2006 यूईएफए चैंपियंस लीग के फाइनल तक पहुंच गया।
आर्सेनल, उत्तरी लंदन पड़ोसियों टॉटनहम हॉटस्पर एफ़.सी. के साथ एक लंबे समय से प्रतिद्वंद्विता है, जिस के साथयह प्रतियोगिता उत्तरी लंदन डर्बी निभाता। आर्सेनल डॉलर से अधिक 1.3 अरब मूल्यवान 2013 के रूप में दुनिया में चौथी सबसे मूल्यवान सहयोग फुटबॉल क्लब है।
जगदलपुर
जगदलपुर (Jagdalpur) भारत के छत्तीसगढ़ राज्य के बस्तर ज़िले में स्थित एक नगर है। यह ज़िले का मुख्यालय भी है। राष्ट्रीय राजमार्ग ३० और राष्ट्रीय राजमार्ग ६३ यहाँ से गुज़रते हैं।
विवरण
जगदलपुर बस्तर जिले का एक प्रमुख शहर है। यहाँ का तापमान सामान्यतः कम होता है, यहाँ अनेक दर्शनीय स्थल हैं। जगदलपुर चारों ओर से पहाड़ियों एवं घने जंगलों से घिरा है। काकतिया राजा जिसे पाण्डुओ का वंशज कहा जाता है ने जगदलपुर को अपनी अंतिम राजधानी बनाया एवं इसे विकसित किया। जगदलपुर का नाम पूर्व में जगतुगुड़ा था। जगदलपुर को चैराहों का शहर भी कहा जाता है। यह बहुत ही खूबसूरत तरीके से बसाया गया है। यहाँ विभिन्न संस्कृतियों का संगम है। यहाँ जगन्नाथ पीठ का भव्य मंदिर एवं देवी दंतेश्वरी का मंदिर है। जगदलपुर का दशहरा बहुत मशहूर है, जो कि रथयात्रा के रूप में मनाया जाता है। बस्तर के दशहरे की सबसे अलग विशेषता ये है कि यहां पर रावण का दहन नही किया जाता। बल्कि दशहरा देवी दंतेश्वरी से सम्बंधित है।
भूगोल
जगदलपुर शहर 19.07°N, 82.03°W पर स्थित है। शहर की समुद्र तल से औसतन ऊँचाई ५५२ मीटर है। जगदलपुर शहर इंद्रावती नदी के दक्षिणी तट पर बसा हुआ है।